52. schôdza NR SR - 12.deň - B. popoludní
Dátum: 2026-06-11
Poslanec: Mesterová, Zuzana (PS)
Druh vystúpenia: Vystúpenie v rozprave

Treba si užiť, kolegovia a kolegyne, tento rokovací poriadok, lebo už sme počuli, že dlho toto trvať nebude. A už, keď teda konečne sme si tak naliali čistého vína a povedali si, že čo toto znamená, tak dobre, tak sa poďme o tom baviť, čo toto znamená. Poďme sa rozprávať o tom, čo vlastne tomuto celému predchádza, lebo ono to je, že na začiatku bol dobrý úmysel, dopadlo to ako vždy. Dobrý úmysel nahradil zlý úmysel a potreba opäť niekoho obmedzovať, opäť si brať pre seba viac práv a opozíciu. Na prvý pokus to nevyšlo, no tak vám to snáď vyjde na druhý pokus umlčať a nejakým spôsobom obmedziť, lebo toto sú vaše praktiky práce. A to, že sa vám to nepodarilo, len znamená, že ich nerobíte dobre. To neznamená, že máte tie praktiky, že sú v poriadku a že sú demokratické, že sú aké? Ony sú zlé a ešte sú aj zbabrané. Čož teda od vlády, ktorá 15 rokov tu spravuje krajinu, by som očakávala teda viac. Akože jeden rokovací poriadok nezvládnuť, tak a potom ešte stále trváte na tom, že chcete dovládnuť, to je také zaujímavé, lebo už len tento sám proces, ako prebehol, a výsledok, ktorý nastal, by mal byť dôvodom, aby celá táto vláda na čele tu so všetkými koaličnými poslancami podala demisiu a odišla, lebo to nie je len, že tak sa nám nepodaril rokovací poriadok. To nie je hrad z piesku, že keď sa vám nepodarí, zbúrate a postavíte nový, to má následky. A možno by sme si mohli vyčísliť, aké to má aj finančné následky, lebo však Národná rada musela prerušiť, musela skončiť skôr, aby mohli nastať technické zmeny. Dva týždne tu bola firma, ktorá nastavovala celý tento elektronický systém, aby nový rokovací poriadok sa mohol spustiť. Predpokladám, že to nerobila pre vaše pekné modré oči, ale za peniaze. A teraz, keď sa zmení rokovací poriadok, zase bude musieť prísť tá istá firma a bude musieť zmeniť to, čo vy ste prednedávnom zmenili. Predpokladám tiež za peniaze, lebo to nebude môcť byť reklamácia, lebo vady spôsobu rokovania Národnej rady nespôsobila táto spoločnosť, ale vy. A kto to zaplatí? Kto to bude? Je to akože búranie prešovskej nemocnice, je v niečom podobné, lebo vy tak niečo staviate, potom búrate a stojí to veľa peňazí. A stále sa tvárite, že to treba dovládnuť. Nerozumiem, na akom základe. Tak nerozumiem, na akom základe máte vy ešte stále o sebe predstavu, že ste odborníci a ľudia na tých správnych miestach, keď rokovací poriadok – a to si dovolím povedať, že to je taká tá z jednoduchších vecí, ktorá sa tu dá prijať a taká, ktorá vlastne nezasiahne takmer nikoho – dopadne takto. No tak potom asi ako dopadne Občiansky zákonník, o ktorom sme rokovali v skrátenom čase v prvom čítaní a boli tu také silácke reči: druhé čítanie bude, nebude sa skracovať. Však 10 rokov, 20 rokov, neviem, koľko rokov sa tu pripravuje Občiansky zákonník. Čo zlé sa môže stať? No. Aj rokovací poriadok sa pripravoval dva roky a pozrite sa, ako to dopadlo. A ideme ho vlastne meniť spôsobom, ktorý, ja si dovolím povedať, že môže dopadnúť vlastne ešte horšie a vy sami neviete, ako to, lebo zase to idete robiť rýchlo, zase to idete takto od boku a aby to zase nedopadlo tak, že v októbri sa tu zídeme, či v septembri, a zistíme, že zase sa nepodarilo a zase ideme zbúrať ďalší hrad z piesku a stavať nový. No, zaujímavé. Zaujímavé. A ono my sa tu tak nad tým smejeme trochu, lebo to je už taký smiech cez slzy, lenže ono to je vážne, lebo to ukazuje, akú nízku úroveň má legislatívna činnosť poslancov Národnej rady. Lebo toto nie je vládny návrh. Toto si vymyslelo vedenie. Ja by som si dovolila tvrdiť, že na počiatku tejto myšlienky bol Tibor Gašpar. On rád organizuje rôzne skupiny – záškodnícke, policajno-módnu políciu a kdejaké –, tak tu zorganizoval vtedy, myslím, že aj pracovnú skupinu na zmenu rokovacieho poriadku a dopadlo to, ako to dopadlo. A už sa k tomu veľmi nepriznáva, ale ja si pamätám jeho veľké vyjadrenia. On ako podpredseda má skúsenosti, treba to tu zmeniť, treba to tu zefektívniť a čo vidíme? Aj dnes ako predsedajúci: presadil si tam faktickú poznámku, lebo nevydrží, tak musí zasahovať do priebehu rokovania, aj keď je predseda. Akurát, že to robí spôsobom, ktorý je v rozpore s rokovacím poriadkom a ešte to robí spôsobom, za ktorý iným poslancom vypína mikrofón. Dnes mal faktickú poznámku na základe nového rokovacieho poriadku. Túto na pána Dostal a cez faktickú poznámku na pána Dostala reagoval na pani poslankyňu Turčanovú a ešte sa nám tu smial. Lebo on vie. A za toto by normálne niekomu vypol mikrofón. Tu hocikomu z pravej strany by vypol mikrofón, zarezal by, pokarhal by tu niekoho, že ako nepozná rokovací poriadok, ako ho zneužíva, toto nie je reakcia, neviem čo. Sám seba neobmedzí. Zaujímavé. Zaujímavé, sám seba nepokarhá. A nechce ani, aby ho karhali súdy, preto tu máme zmenu Trestného poriadku, lebo Tibor Gašpar nejako nemá rád, keď jeho niekto karhá, radšej karhá on. On hovorí, čo kto s kým sa má organizovať, ako sa má organizovať, ako sa zneužívajú práva. Inak akože jeho činnosť v rokovaní v pléne Národnej rady teda dosť dobre odzrkadľuje podobný druh činností, z ktorých je obžalovaný. To, keď raz máte v sebe, to nezapriete. Toto sa proste do každej vašej – všade, kde pôsobíte, sa to tam tak zjaví, lebo to tak asi bude. A tento zákon. A takto ešte, že vy vlastne niečo predložíte. Toto, kebyže to takto prejde, tak je to protiústavné, keďže ústavný zákon stiahli, tak to budú musieť vyhodiť, aby to neskončilo na Ústavnom súde, lebo to by zmarilo ten rýchly krátky proces s rokovacím poriadkom. Čiže vy ste im predložil len prázdny papier, pán Mičelko, aby ho mohli popísať čím len chcú. Tak to chápem to správne, však? Mhm. To je výborné. To je výborné, že takto ideme meniť rokovací poriadok. Dva roky sa schádzala pracovná skupina, aby ste potom za pár dní zobrali čistú A4 a prekreslili všetko, čo ste za dva roky pracne vyrokovali. To je… Babráctvo je podľa mňa ešte také, že príliš dobré slovo. To nie je babráctvo, to je totálny amatérizmus. Totálny amatérizmus. Tento proces vás nekvalifikuje na poslancov a poslankyne Národnej rady. A pokračujete ešte v horšom procese. Jeden zlý proces prekrývate ešte horším procesom a zbabraný rokovací poriadok idete prekrývať – boh vie čím, to ešte nikto nevie, že ako toto dopadne, že čím táto A4 čistá bude pokreslená. A na toto my tu plytváme časom, zdrojmi, energiou. A toto má byť činnosť Národnej rady. A popritom búrame trestné kódexy a popritom búrame nemocnice a čo ešte zbúrame? Prečo, prečo už neprijmete zákon, ktorý jasne povie: Tibor Gašpar je nevinný, bodka. A môžeme si ušetriť všetky tieto búračky, všetky tieto divadlá, všetky tieto zmeny. Lebo aj rokovací poriadok ste menili preto, lebo ste tu nechceli počúvať. Keď ste tu prinášali zákony, ktoré boli protiústavné, ktoré boli zlé, ktoré boli v rozpore s právnym štátom, ktoré boli len pre tých konkrétnych ľudí, tak tie rozpravy sa vám tu nepáčili, tak bolo treba zmeniť rokovací poriadok. Prečo? Však preto to bolo, veď to tu zaznievalo z tohto pultíka, prečo idete meniť rokovací poriadok. Lebo sa vám nepáčilo, o čom tu diskutujeme. Tak už prijmite ten zákon o Tiborovi Gašparovi, nejak ho napíšte, ústavný, neviem aký, hentaký, nech už je tu raz svätý pokoj. Lebo toto nie je normálne. Toto nie je normálne, že my sa tu dozvieme pár minút dozadu, že vlastne tento zákon je klamstvo, lebo to, čo je v ňom dnes napísané, platiť nebude, ani to tak nebude, ani ho nestiahnete, tu už neplatí nič. To už normálne neplatí nič, lebo to už rovno… Načo predkladáte zákony? Rovno tam zverejnite niečo, už je, už to tak je, vybavené. Aspoň hanbu si ušetríte. Aspoň hanbu si ušetríte. Lebo toto je zlé a ešte aj s hanbou. Sedíte tu, pozeráte hore, dole, zľava, doprava, kolegovia. A s vami to, česť kolegyniam, preto hovorím kolegovia. A s vami to vôbec nepohne? Nič? Normálne, že vy teraz sme schválili niečo, čo sme otestovali v praxi, vaše veľdielo za dva roky. Dopadlo to takto a vy ešte takýmto spôsobom to teraz idete meniť a nič? Žiadna sebareflexia, nič? Ja sa stavím, že my nakoniec to vrátime tam, kde to bolo, len sme s tým stratili kopec času, energie a peňazí. A mimoriadne ma bude zaujímať, koľko celá táto cirkusánska šou stojí, koľko stoja tie zmluvy, keď tu prídu firmy toto každú chvíľu, čo vy si tu zmeníte, nastavovať v tom systéme. To som veľmi zvedavá, koľko toto bude stáť. Lebo zadarmo to nebude. Zadarmo to nebude. A pri vašej šikovnosti ani naposledy to nebude. V čase konsolidácie, ja neviem čoho… Čo vy si tu zmeníte nastavovať v tom systéme. To som veľmi zvedavá, koľko to bude stáť. Abo zadarmo to nebude. Zadarmo to nebude. A pri vašej šikovnosti ani naposledy to nebude. V čase konsolidácie a neviem čoho všetkého takto plytváme zdrojmi Národnej rady. Plytváme ich na kancelárie poslancov SMER-u a teraz ich plytváme aj na tieto nezmysly. Lebo je to nezmysel. Lebo už, keď ste to schválili a sa vám to nepáči, tak to idete teraz meniť. No. A do rozpravy sa nikto neprihlási. Nikto sa neprihlási do rozpravy koalície, aby povedal: „Aspoň nám povedzte, čo idete robiť. Máte vy vôbec predstavu? Máte vy vôbec v tejto chvíli, pán Michelko, predstavu, ako dopadne váš návrh, čo v ňom bude?“ No, bude tam niečo iné, ako je tam teraz, ale čo? Čo to bude? Čo tam bude? Poviete, lebo fakt, môžete ešte využiť tento nový rokovací poriadok, môžete sa do rozpravy prihlásiť. Môžeme si tu podiskutovať o tom. Aspoň ten rokovací poriadok využijeme na to, že sa pobavme o jeho zmene spôsobom, ktorý ste schválili. Aspoň budete vidieť, ako to v praxi je. Lebo vám garantujem, že opäť to dopadne tak ako obvykle, že sa budete chytať za hlavu, čo vy tu zase schválite a čo vy zmeníte. Len ono by to bolo smiešne, keby ste to platili zo svojich peňazí a keby ste s tým neotravovali celé Slovensko. A keby namiesto toho tu nestáli veci, ktoré by mohli niekomu pomôcť, tak chápem, beriem. Ale toto nie je žiadny start-up. Toto nie je žiadne laboratórium. Toto má vážne následky. A aj babráctva majú vážne následky. To nie je, že v škôlke sa vám nepodaril výkres, tak ho hodíte do koša a namaľujete nový. A doma vás aj tak pochvália, lebo však, čo už s vami. To nie je tak. To nie je tak, kolegovia. Normálne slušné by bolo zobrať toto späť, podať jeden solídny, ospravedlniť sa všetkým na Slovensku, čo ste tu predviedli. Na čo sa tu plytvalo zdrojmi, lebo tu neskryjete, že to je to, čo ste nechceli. Lebo pri ostatných veciach ste to aspoň chceli. Dobre, nejaké chyby, ale aspoň ste to chceli. Toto ste nechceli. Toto ste nechceli, ale ste si to schválili, tak by bolo dobré sa tam postaviť. Tu sa zvolávajú tlačovky na obhajobu obžalovaného podpredsedu. Možno by sa mohla jedna zvolať taká kolektívna na ospravedlnenie sa. Čo vy ste tu dobabrali s týmto rokovacím poriadkom, lebo na to išli zdroje, čas, energia ľudí, ktorí tu pracujú. A nie je ani a ďalšie veci a okrem toho to spôsobilo, že veci, ktoré boli dôležité, sa buď skrátili, odsunuli v čase alebo vypadli z programu, alebo sa neschválili, lebo bolo treba meniť rokovací poriadok. Tak keď už, keď ste tu schopní zvolávať tlačovky o kdečom a zneužívať pôdu Národnej rady na útoky, lustrovanie, obhajobu obžalovaných a kdejaké iné pre vás dôležité veci, tak v tomto prípade by ste mohli všetci zvolať tlačovú konferenciu a priznať, dobabrali sme to, ospravedlňujeme sa, ideme to napraviť normálnym spôsobom, aby to tu fungovalo. Predpokladám, že sa nedočkám. Predpokladám, že sa nedočkám, ale keďže táto rozprava prebieha ešte za nových podmienok, možno sa sem ešte vrátim. Chcem si to užiť, lebo už takú príležitosť mať tak dlho nebudem. Využite tú príležitosť aj vy. Už, keď ste ju nastavili, aspoň ju vyskúšajte predtým, ako ju zmeníte. Normálne to aspoň vyskúšajte, odporúčam, výborné. Ďakujem pekne.